Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника “CERBING“ доо – Масариков Трг бб, Лесковац, МБ ххххх, ПИБ ххххх, чији је законски заступник Милан Јовић, Владе Ђорђевића бр. 25, Лесковац, ЈМБГ ххххх, а у име ГДП „БАНКОВИЋ“ доо, Милентија Поповића бб, Црна Трава, МБ ххххх, ПИБ ххххх, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** усаглашени захтев пуномоћника “CERBING“ доо – Масариков Трг бб, Лесковац, чији је законски заступник Милан Јовић, а у име ГДП „БАНКОВИЋ“ доо, Милентија Поповића бб, Црна Трава, **за издавање локацијских услова за изградњу резервоара за нафту и гас на кп.бр.** **1175/1 КО Сува Морава**, **због неиспуњења формалних услова за даље поступање по захтеву.**

Подносилац захтева не може поново користити право подношења усаглашеног

захтева.

**О б р а з л о ж е њ е**

Пуномоћник “CERBING“ доо – Масариков Трг бб, Лесковац, чији је законски заступник Милан Јовић, а у име ГДП „БАНКОВИЋ“ доо, Милентија Поповића бб, Црна Трава, поднео је дана 03.06.2016.године усаглашени захтев за издавање локацијских услова за изградњу резервоара за нафту и гас на кп.бр. 1175/1 КО Сува Морава. Такође је пре доношења овог коначног закључка подноцилац захтева дана 10.06.2016.године поднео још један усаглашени захтев што није у складу са Правилником о поступку спровођења обједињене процедуре електронским путем („Службени гласник РС“, број 113/2015).Увидом у списе предмета по првом усаглашеном захтеву поднетом дана 03.06.2016.године утврђено је да је подносилац захтева и након доношења првог закључка са наведеним недостацима није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Приложено идејно решење (пројекат архитектуре) није потписан валидним електронским потписом.

Како подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа није кроз усаглашени захтев отклонио све утврђене недостатке, надлежни орган не може поступати по том измењеном-усаглашеном захтеву, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-1612-LOC-4/2016, заводни број 350-49/2016-04 дана 13.06.2016.године.**

**РУКОВОДИЛАЦ,**

**Љиљана Мујагић,дипл.просторни планер**